b'\n_START_ARTICLE_\nPadas\n_START_SECTION_\nPirmasis padikaulis\n_START_PARAGRAPH_\nOs metatarsi primum, k\xc5\xabnas ypa\xc4\x8d stambus, pamatas turi susinerti su vidiniu plei\xc5\xa1tuku, o galva jungiasi su nyk\xc5\xa1\xc4\x8dio proksimaliniu pir\xc5\xa1takauliu. Pamate da\xc5\xbeniausiai neb\xc5\xabna \xc5\xa1onini\xc5\xb3 s\xc4\x85narini\xc5\xb3 pavir\xc5\xa1i\xc5\xb3, tik kartais pasitaiko nery\xc5\xa1kus laukelis, susilie\xc4\x8diantis su antru padikauliu. Pado pus\xc4\x97je matyti atauga\xc2\xa0\xe2\x80\x93 pirmojo padikaulio \xc5\xa1iurk\xc5\xa1tuma, tuberositas ossis metatarsi primi.\n_START_SECTION_\nAntrasis padikaulis\n_START_PARAGRAPH_\nOs metatarsi secundum, yra ilgiausias. Jo pamate matyti keturi s\xc4\x85nariniai pavir\xc5\xa1iai: trikampio formos proksimalinis pavir\xc5\xa1ius jungiasi su viduriniu plei\xc5\xa1tuku, medialinis pavir\xc5\xa1ius jungiasi su medialiniu plei\xc5\xa1tuku, o retkar\xc4\x8diais ir su pirmuoju padikauliu, lateralinio pavir\xc5\xa1iaus viena faset\xc4\x97 susineria su \xc5\xa1onini\xc5\xb3 plei\xc5\xa1tuku, o kita\xc2\xa0\xe2\x80\x93 su tre\xc4\x8diuoju padikauliu.\n_START_SECTION_\nTre\xc4\x8diasis padikaulis\n_START_PARAGRAPH_\nOs metatarsi tertium, pamato proksimalinis trikampis pavir\xc5\xa1ius susineria su \xc5\xa1onini\xc5\xb3 plei\xc5\xa1tuku, medialinis pavir\xc5\xa1ius, kartais sud\xc4\x97tas i\xc5\xa1 dviej\xc5\xb3 laukeli\xc5\xb3 ,\xc2\xa0\xe2\x80\x93 su antruoju padikauliu, o lateralinis pavir\xc5\xa1ius\xc2\xa0\xe2\x80\x93 su ketvirtuoju padikauliu.\n_START_SECTION_\nKetvirtasis padikaulis\n_START_PARAGRAPH_\nOs metatrsi quartum, pamato proksimalinis s\xc4\x85narinis pavir\xc5\xa1ius jungiais su kubakauliu, lateralinis\xc2\xa0\xe2\x80\x93 su penktuoju padikauliu, medialinis da\xc5\xbeniausiai turi vien\xc4\x85 faset\xc4\x99 susinerti su tre\xc4\x8diuoju padikauliu, o kartais dar ir antr\xc4\x85\xc2\xa0\xe2\x80\x93 susinerti su \xc5\xa1onini\xc5\xb3 plei\xc5\xa1tuku.\n_START_SECTION_\nPenktasis padikaulis\n_START_PARAGRAPH_\nOs metatarsi quintum, yra stambesnis u\xc5\xbe II\xe2\x80\x93IV padikaulius, jo pamatas platesnis netgi u\xc5\xbe I padikaulio pamat\xc4\x85. Pamato \xc5\xa1onas nut\xc4\xafsta \xc4\xaf penktojo padikaulio \xc5\xa1iurk\xc5\xa1tum\xc4\x85, tuberositas ossi metatarsi quinti, kur\xc4\xaf galima lengvai ap\xc4\x8diuopti p\xc4\x97dos \xc5\xa1one. Proksimaliniu s\xc4\x85nariniu pavir\xc5\xa1iumi pamatas lie\xc4\x8diasi su klubakauliu, o medialiniu\xc2\xa0\xe2\x80\x93 su ketvirtuoju padikauliu._NEWLINE_Padikauliai kaul\xc4\x97ja taip pat kaip ir delnakauliai.'